b'\n_START_ARTICLE_\nHannes Jukonen\n_START_PARAGRAPH_\nJohan (Hannes) Brynolf Jukonen (2. hein\xc3\xa4kuuta 1873 Keuruu \xe2\x80\x93 6. kes\xc3\xa4kuuta 1961 Keuruu) oli suomalainen juristi ja kotiseututy\xc3\xb6n harrastaja._NEWLINE_Jukosen vanhemmat olivat kauppias Johan Jukonen ja Olivia Ekman. H\xc3\xa4n p\xc3\xa4\xc3\xa4si ylioppilaaksi 1907 yksityistodistuksella Kuopion yhteiskoulusta ja suoritti Helsingin yliopistossa yleisen oikeustutkinnon 1910 ja ylemm\xc3\xa4n hallintotutkinnon 1911. _NEWLINE_Jukonen oli aluksi rautatievirkamiehen\xc3\xa4 ja sen j\xc3\xa4lkeen Tampereen taksoitussihteerin\xc3\xa4 1919\xe2\x80\x931927, Helsingin lastenvalvojana 1927\xe2\x80\x931930 sek\xc3\xa4 Helsingin kaupungin ja valtionverotuslautakunnan sihteerin\xc3\xa4 1930\xe2\x80\x931943. _NEWLINE_Hannes Jukonen toimi Keuruun vanhan kirkon esittelij\xc3\xa4n\xc3\xa4 matkailijoille 1928\xe2\x80\x931958.'